Kinnitatud peadirektori 
03.06.2016. a 
käskkirjaga nr 218                     
Lisa 2         

PÄÄSTEAMETI LÄÄNE PÄÄSTEKESKUSE PÕHIMÄÄRUS	

1.	Üldsätted
1.1.	Lääne päästekeskus (edaspidi Päästekeskus) on Päästeameti (edaspidi amet) struktuuriüksus.
1.2.	Päästekeskus juhindub oma tegevuses ameti põhimäärusest ja käesolevast põhimäärusest.
1.3.	Päästekeskus asub Pärnus. Päästekeskuse postiaadress on Pikk 20a, 80010 Pärnu. Päästekeskuse mujal asuva allstruktuuriüksuse asukoht ja postiaadress nimetatakse ära Päästeameti veebileheküljel.
1.4.	Päästekeskuse tegevuspiirkond on Hiiu maakond, Järva maakond, Lääne maakond, Pärnu maakond, Rapla maakond ja Saare maakond.
1.5.	Päästekeskuse e-posti aadress on laane@rescue.ee.
1.6.	Päästekeskuse allstruktuuriüksused on:
1.6.1.	ennetusbüroo;
1.6.2.	ohutusjärelevalve büroo;
1.6.3.	valmisoleku büroo;
1.6.4.	Hiiumaa päästepiirkond;
1.6.4.1.	Kärdla päästekomando;
1.6.4.2.	Käina päästekomando;
1.6.5.	Järvamaa päästepiirkond;
1.6.5.1.	Paide korrapidamisgrupp;
1.6.5.2.	Paide päästekomando;
1.6.5.3.	Aravete päästekomando;
1.6.5.4.	Koeru päästekomando;
1.6.5.5.	Türi päästekomando;
1.6.6.	Läänemaa päästepiirkond;
1.6.6.1.	Haapsalu korrapidamisgrupp;
1.6.6.2.	Haapsalu päästekomando;
1.6.6.3.	Vormsi päästekomando;
1.6.6.4.	Lihula päästekomando;
1.6.6.5.	Nõva päästekomando;
1.6.6.6.	Risti päästekomando;
1.6.7.	Pärnumaa päästepiirkond;
1.6.7.1.	Pärnu korrapidamisgrupp;
1.6.7.2.	Pärnu päästekomando;
1.6.7.3.	Häädemeeste päästekomando;
1.6.7.4.	Kilingi-Nõmme päästekomando;
1.6.7.5.	Pärnu-Jaagupi päästekomando;
1.6.7.6.	Tõstamaa päästekomando;
1.6.7.7.	Kihnu päästekomando;
1.6.7.8.	Vändra päästekomando; 
1.6.8.	Raplamaa päästepiirkond;
1.6.8.1.	Rapla päästekomando;
1.6.8.2.	Järvakandi päästekomando;
1.6.8.3.	Kohila päästekomando;
1.6.8.4.	Märjamaa päästekomando;
1.6.9.	Saaremaa päästepiirkond;
1.6.9.1.	Kuressaare korrapidamisgrupp;
1.6.9.2.	Kuressaare päästekomando;
1.6.9.3.	Ruhnu päästekomando;
1.6.9.4.	Kihelkonna päästekomando;
1.6.9.5.	Orissaare päästekomando.
1.7.	Päästekeskuse koosseisu kuuluvad ametikohad on määratud ameti teenistuskohtade koosseisuga.
1.8.	Päästekeskuse teenistujate teenistusülesanded, õigused, kohustused ja vastutus ning ametikohale esitatavad nõuded määratakse kindlaks ametijuhendites. 
2.	Päästekeskuse põhiülesanded ja õigused
2.1.	Päästekeskuse põhiülesanded on:
2.1.1.	teostab päästetööd ja tagab valmisoleku päästetöö tegemiseks ning juhtimiseks;
2.1.2.	korraldab vabatahtlike päästjate tegevust;
2.1.3.	korraldab hädaolukorraks valmisolekut;
2.1.4.	korraldab elanikkonnakaitse alaseid tegevusi;
2.1.5.	juhib ja korraldab regionaalse kriisikomisjoni tööd;
2.1.6.	korraldab ja teeb päästealast ennetustööd;
2.1.7.	valmistab ette ja viib läbi valdkonnapõhiseid koolitusi ja õppuseid;
2.1.8.	teostab ohutusjärelevalvet tuleohutuse-, kemikaaliohutuse ja hädaolukorra seaduse nõuete täitmise üle ja kohaldab haldussundi;
2.1.9.	menetleb väärtegusid;
2.1.10.	kooskõlastab kohalike omavalitsuste kriisikomisjoni põhimäärusi;
2.1.11.	teeb päästekeskuse ülesannete täitmiseks vajalikku koostööd teiste riigiasutuste, kohalike omavalitsusüksuste, organisatsioonide ja ettevõtetega.
2.2.	Päästekeskuse ennetusbüroo põhiülesanded on:
2.2.1.	korraldab ohuprognoosist lähtuvat ennetustööd ja elanikkonnakaitse alast valmisolekut;
2.2.2.	juhib kogukonna riskipõhist ennetustöö protsessi vastavalt õnnetuste tekkepõhjuste analüüsile;
2.2.3.	koordineerib päästekeskuse allstruktuuriüksuste ennetusalast tegevust;
2.2.4.	korraldab ja viib läbi ennetusalast koostööd;
2.2.5.	nõustab, kaasab ja koolitab koostööpartnereid päästealase ennetustöö ja elanikkonnakaitse alastes küsimustes;
2.2.6.	korraldab riskikommunikatsiooni;  
2.2.7.	nõustab kohalikke omavalitsusi ja teisi asutusi elanikkonnakaitse alastes küsimustes;
2.2.8.	kujundab elanikkonna teadmisi, hoiakut ja käitumist.
2.3.	Päästekeskuse ohutusjärelevalve büroo põhiülesanded on:
2.3.1.	korraldab ohuprognoosist lähtuvat ohutusjärelevalvet;
2.3.2.	teostab järelevalvet piiratud või tähistatud kinnisasja, tegevuse ja seadmete töö tuleohutusnõuetele vastavuse üle;
2.3.3.	teostab järelevalvet ehitusjärgus oleval piiratud või tähistatud kinnisasjal tegevuse ja seadmete töö tuleohutusnõuetele vastavuse üle;  
2.3.4.	teostab ja korraldab järelevalvet toodete ja teenuste tuleohutusnõuetele vastavuse üle;
2.3.5.	menetleb väärtegusid;
2.3.6.	selgitab tuleohutusnõudeid, sh  ehituslikke tuleohutusnõudeid;
2.3.7.	selgitab välja tulekahjude tekkepõhjused;
2.3.8.	kogub, töötleb ja analüüsib statistilisi andmeid tulekahjusündmuste  ja kemikaaliõnnetuste kohta; 
2.3.9.	teostab järelevalvet kemikaaliseaduses sätestatud nõuete täitmise üle;
2.3.10.	kooskõlastab ehitusseadustikus sätestatud ehitus- ja kasutusluba, ehitus- ja kasutusteatist ja ehitusprojekte;
2.3.11.	kooskõlastab planeerimisseadusest tulenevaid planeeringuid;
2.3.12.	osaleb ohtliku ettevõtte ja suurõnnetuse ohuga ettevõtte käitamisloa menetluses ning nende kohustuslike dokumentide kooskõlastamises;
2.3.13.	osaleb planeeringute, keskkonnamõju hindamiste ja keskkonnamõju strateegiliste hindamiste koostamise protsessis ja annab protsessi käigus vajalikke kooskõlastusi;
2.3.14.	viib läbi ohutusealast ennetustööd.
2.4.	Päästekeskuse valmisoleku büroo põhiülesanded on:
2.4.1.	korraldab päästetöö teenuste osutamist;
2.4.2.	korraldab päästetöö alast väljaõpet ja viib läbi päästetööalaseid õppuseid; 
2.4.3.	tagab ööpäevaringse valmisoleku päästetööde juhtimiseks:
2.4.3.1.	III juhtimistasand valmisoleku korraldamine;
2.4.3.2.	regionaalse staabitöö tegemine;
2.4.4.	koostab A-kategooria suurõnnetuse ohuga ettevõttele ettevõttevälise hädaolukorra lahendamise plaani;
2.4.5.	osaleb ohtliku ettevõtte ja suurõnnetuse ohuga ettevõtte käitamisloa menetluses ning nende kohustuslike dokumentide kooskõlastamises
2.4.6.	tagab valmisoleku päästetööks ja päästetöö teostamise kvaliteedi;
2.4.7.	hindab päästetööks valmisolekut ja päästetöö teostamise kvaliteeti;
2.4.8.	korraldab regionaalset hädaolukorraks valmisolekut ja elanikkonnakaitse alast tegevust; 
2.4.9.	annab ohuprognoose ja kaardistab ohte ning koostab riskianalüüse.
2.4.10.	korraldab regionaalse kriisikomisjoni tööd; 
2.4.11.	nõustab kohalikke omavalitsusi ja teisi asutusi elanikkonna hädaolukorraks valmisoleku alastes  küsimustes; 
2.4.12.	korraldab hädaolukorraks valmisoleku koolitusi ja õppuseid;
2.4.13.	peab arvestust päästetööks vajaliku varustuse ja vahendite üle;
2.4.14.	koordineerib vabatahtlike päästjate tegevust;
2.4.15.	tagab regioonis päästetööteenuse valmisoleku vastavalt teenusstandarditele;
2.4.16.	viib läbi päästetöö- ja hädaolukorraks valmisoleku alast väljaõpet, korraldab päästetöö- ja hädaolukorraks valmisoleku alaseid õppusi ning osaleb päästetöö- ja koostööalastel õppustel; 
2.4.17.	kogub ja analüüsib päästetöödega ja komandode töökorraldusega seotud andmeid ning haldab ja administreerib päästetöövaldkonna tegevusi toetavaid andmebaase regioonis;
2.4.18.	viib läbi ohutusealast ennetustööd.
2.5.	Päästekeskuse päästepiirkonna põhiülesanded on:
2.5.1.	osutab päästetöö teenust;
2.5.2.	korraldab valveteenistujate hindamist;
2.5.3.	korraldab korrapidamisgrupi ja päästekomandode tööd;
2.5.4.	tagab ööpäevaringse valmisoleku päästetöö juhtimiseks ja teostab päästetööd;
2.5.5.	annab sisendid piirkondlike riskide hindamisele;
2.5.6.	teeb koostööd vabatahtlike päästekomandodega;
2.5.7.	viib läbi ohutusalast ennetustööd.
3.	Päästekeskuse juht
3.1.	Päästekeskust juhib Päästekeskuse juht, kes allub peadirektorile.
3.2.	Päästekeskuse juhile alluvad vahetult allstruktuuriüksuste ja päästepiirkondade juhid.
3.3.	Päästepiirkonna juhile alluvad vahetult komandod ja korrapidamisgrupid.
3.4.	Päästekeskuse juhi äraolekul asendab teda Päästekeskuse juhi poolt nimetatud teenistuja.
3.5.	Päästekeskuse juhi asendamine vormistatakse ameti peadirektori käskkirjaga. 
3.6.	Päästekeskuse juht:
3.6.1.	juhib ja korraldab Päästekeskuses ametile pandud ülesannete täitmist ning vastutab päästekeskusele pandud ülesannete õiguspärase, täpse ja õigeaegse täitmise eest;
3.6.2.	käsutab peadirektorilt saadud volituste piires ameti eelarvevahendeid ning vastutab oma pädevuse piires eelarve täpse ja otstarbeka täitmise eest;
3.6.3.	teostab järelevalvet Päästekeskuse teenistujate teenistusülesannete täitmise üle;
3.6.4.	esindab Päästekeskust oma ülesannete täitmisel ja annab Päästekeskuse nimel arvamusi ja kooskõlastusi ameti juhtkonnale ja teistele struktuuriüksustele;
3.6.5.	teeb peadirektorile ettepanekuid päästekeskuse struktuuri, koosseisu ja töökorralduse kohta, ergutuste ja distsiplinaarkaristuste määramise kohta;
3.6.6.	esindab ametit peadirektorilt saadud volituste piires;
3.6.7.	teeb koostööd teiste riigiasutuste, kohalike omavalitsusüksuste, valitsusväliste organisatsioonide ning avalikkusega Päästekeskuse tegevuspiirkonnas;
3.6.8.	täidab muid seadusega ja selle alusel antud õigusaktidest tulenevaid ning peadirektori ja peadirektori asetäitjate poolt antud ülesandeid.
3.6.9.	Päästekeskuse juhi tööülesanded, õigused ja vastutus sätestatakse täpsemalt peadirektori käskkirjaga kinnitatud ametijuhendiga.
3.6.10.	Päästekeskuse juhil on õigus korraldada teenistust Päästeameti põhimääruses sätestatud ulatuses.
4.	Päästekeskuse büroo juhataja ja Päästekeskuse päästepiirkonna juhataja  
4.1.	Päästekeskuse büroo juhataja:  
4.1.1.	juhib büroo tööd;
4.1.2.	vastutab büroole pandud ülesannete õiguspärase, täpse ja õigeaegse täitmise eest ning annab aru vahetule juhile büroo tegevusest;
4.1.3.	annab aru eelarvejuhile talle eraldatud eelarvevahendite kasutamisest;
4.1.4.	korraldab või viib ellu oma valdkonna teenuseid;
4.1.5.	vastutab talle alluvate allstruktuuriüksuste töö korraldamise ja valdkonna tegevust reguleerivate õigusaktide õiguspärase, täpse, õigeaegse ja otstarbeka täitmise eest ning annab aru Päästekeskuse juhile allstruktuuriüksuste tegevusest;
4.1.6.	teostab järelevalvet büroo teenistujate teenistusülesannete täitmise üle;
4.1.7.	täidab muid Päästekeskuse juhi poolt antud ülesandeid.
4.2.	Päästekeskuse päästepiirkonna juhataja:
4.2.1.	tagab valmisoleku päästekomandode ja korrapidamisgruppide päästesündmustele reageerimisel ja järelevalve korraldamisel;
4.2.2.	koordineerib vabatahtlike päästekomandode ja vabatahtlike päästjate tegevust ja teostab järelevalvet nende lepingujärgsete ülesannete täitmise üle;
4.2.3.	korraldab päästekomandode tööd läbi komandopealike;
4.2.4.	korraldab ennetustööd piirkonnas;
4.2.5.	korraldab koostööd ja infovahetust koostööpartneritega;
4.2.6.	esindab Päästeametit maakonnas;
4.2.7.	hindab piirkondlikke riske ja annab sisendeid nende maandamisse;
4.2.8.	täidab muid Päästekeskuse juhi poolt antud ülesandeid.
4.3.	Päästekeskuse büroo juhataja täpsemad tööülesanded, õigused ja vastutus määratakse peadirektori käskkirjaga kinnitatud ametijuhendiga.
4.4.	Päästepiirkonna juhataja ja päästekomando pealiku täpsemad teenistuskohustused määratakse kindlaks ametijuhendiga.
5.	Päästekeskuse kirjaplank ja pitsat
5.1.	Päästekeskuses on kasutusel paber- ja digitaalkandjal üldplank, kirjaplank ja pitsat, mille kasutamine sätestatakse asjaajamiskorras.
5.2.	Päästekeskuses on kasutusel teenistujate nimelised templijäljendid, mida kasutatakse dokumentide kooskõlastamiseks/heakskiidu andmiseks.